У суботу, 3 лістапада, нам, карэспандэнтам БМ, давялося наведаць выступ піцерскага гурта Тролль Гнёт Ель. Выступ праходзіў ў малой зале Гомельскага ГЦК і, як казалі арганізатары, залу абіралі па агульнай колькасьці прададзеных квіткоў. Напэўна таму і пуставала суседняя зала, большая па памерах. Да ўсеагульнага расчараваньня не працаваў бар. Але, як паказаў вечар, потым усім ужо было не да бара. Каму трэба — той прыйшоў ужо гатовым, астатнія жа аддавалі часьцінку сябе ля сцэны.